Выбор (гәзит)

«Выбор» — Салауат ҡалаһының аҙнаһына ике тапҡыр урыҫ телендә донъя күргән ижтимағи-сәйәси гәзите.

Ойоштороусылары — Башҡортостан Республикаһының Матбуғат һәм киң мәғлүмәт саралары агентлығы һәм «„Башҡортостан Республикаһы“ Нәшриәт йорто» дәүләт унитар предприятиеһы.

Гәзит ҡаланың социаль, иҡтисади, мәҙәни һәм спорт тормошо хаҡында дөрөҫ һәм ышаныслы мәғлүмәт кенә биреп ҡалмай, уларға төплө анализ яһай. Баҫма биттәрендә төрлө факттарға аңлатмалар, уҡыусыларҙың уй-фекерҙәре, уларҙан килгән хаттар даими урын ала. «Выбор» шулай уҡ ҡала Советының һәм ҡала хакимиәтенең рәсми документтарын баҫтырып сығараГазета, которую читают.


 Тарихы 
Совет хөкүмәте ҡарарына ярашлы, 1948 йылда «18-се комбинат»ҡа (хәҙер Газпром Нефтехим Салауат берекмәһе) нигеҙ һалынғас, унда эшләүселәр өсөн махсус ҡасаба төҙөү планлаштырыла. Ошо йылдың июнь айында тәүге барак ҡалҡып сыға, ә көҙгә инде тәүге урам барлыҡҡа килә. 1949 йылда был нефтехимиктар ҡасабаһына башҡорт халҡының милли батыры Салауат Юлаев хөрмәтенә «Салауат» исеме бирелә, һәм ул яҡындағы Ишембай ҡала Советына бойһондорола. Нәҡ ошо Салауат эшселәр ҡасабаһында 1952 йылдан «Сталинская новостройка» исемле гәзит сыға башлай«Сталинская новостройка» гәзитенең беренсе һаны.

1954 йылдың 12 июнендә ҡасаба «республика әһәмиәтендәге ҡала» статусын ала. Быға тиклем донъя күреп килгән баҫма ошо йылдың 3 октябренән «Ленинский путь» исеме аҫтында ҡала гәзите булып нәшер ителәГәзиттең бер һаныhttp://img-fotki.yandex.ru/get/4007/jane6666.12/0_38921_a9156189_orig. Уның беренсе һаны 4000 дана тираж менән баҫыла .

 Иҫкәрмәләр 

 Сығанаҡтар 
 «Выбор», гәзит — Башҡорт энциклопедияһы 

 Һылтанмалар 
 «Выбор» гәзитенең рәсми сайты 
 Администрация городского округа город Салават Республики Башкортостан. Город > СМИ города > Газета «Выбор»

Категория:Салауат
Категория:Алфавит буйынса гәзиттәр
Категория:Башҡортостан гәзиттәре
Категория:Башҡортостан ҡала гәзиттәре
Категория:Урыҫ телендә гәзиттәр
Категория:Урыҫ теле